Гумени или силиконови маркучи
Привържениците на гумените маркучи често посочват по-ниската цена на продуктите като убедителен аргумент. Те смятат, че общите разходи за честата подмяна на всички гумени маркучи за цялото време на експлоатация на един автомобил могат да бъдат значително по-ниски от тези при подмяна със силиконови маркучи. Но дали наистина си струва?
Факт е, че каучукът е в състояние да издържа на отрицателни температури от -40° c и е устойчив на нагряване до +130° c. Тези граници са достатъчни за функциониране в климатичните условия у нас, но работата на гумените маркучи при силен студ е доста спорна. Колкото по-ниска е температурата, толкова повече гумата се втвърдява. Загубата на еластичност причинява появата на микропукнатини, които в крайна сметка се превръщат в големи пукнатини и по този начин нарушават херметичността в маркучите, което може да доведе до повреди в автомобила. Освен това експлоатацията на автомобила през зимата включва чести температурни промени – загряване на маркуча при стартиране на двигателя и бързо охлаждане при спиране, което също уврежда сериозно материала, който трудно понася такива резки обрати.
На свой ред качествените силиконови маркучи и тръби на охладителната система са способни да издържат на много по-големи температурни промени, поради което всички колебания в диапазона от -40 ° c до + 130 ° c са стандартни работни стойности за тях и в никакъв случай не влияе върху качеството на материала, от който са изработени. Освен това, наличието на многослойна армировка в нашите силиконови маркучи им позволява да издържат на вътрешно налягане от 11 атмосфери. Това означава, че имат много висока устойчивост на деформации.
Отговаряйки на въпроса кои са по-добри – гумени или силиконови маркучи, можем да кажем с увереност, че във всички отношения, с изключение на разходите, качествените силиконови маркучи са в пъти по-добри от обикновените. Инсталирайки силиконови маркучи, тръби и снадки само веднъж, си спестявате честата нужда от подмяната на тези компоненти и намалявате вероятността от неприятни ситуации с автомобила на пътя.